Барыс Васільевіч Карасёў

Барыс Васільевіч Карасёў (; нар. ) — вучоны ў галіне гідраўлікі, кандыдат тэхнічных навук (1956), прафесар (1985). Удзельнік Вялікай Айчыннай вайны.

 Біяграфія 
Нарадзіўся на станцыі БезабразаваПоздравляем первого декана факультета гидромелиорации Бориса Васильевича Карасёва с 90-летием  (зараз Ракша, Маршанскі раён Тамбоўскай вобласці Расіі). Напярэдадні Вялікай Айчыннай вайны сям’я пераехала ў Пінск, а з яе пачаткам эвакуіравалася ў Маршанск, дзе Барыс Васільевіч скончыў васьмігадовую школу і шафёрскія курсы. У маі 1942 года быў прызваны ў Чырвоную Армію. Удзельнік Сталінградскай бітвы, вызвалення Данбаса і Запарожжа. Пасля дэмабілізацыі ў 1946 годзе паступіў у Харкаўскі механіка-машынабудаўнічы інстытут, які скончыў у 1952 годзе і застаўся працаваць у ім. У 1954 годзе паступіў у аспірантуру і ў 1957 годзе абараніў кандыдацкую дысертацыю пад кіраўніцтвам прафесара Г. Ф. Праскурава. З 1958 года Б. В. Карасёў у Мінскім інстытуце механізацыі і электрыфікацыі сельскай гаспадаркі на пасадзе дацэнта, у 1962—1968 гадах — загадчыка кафедры гідраўлікі і цеплатэхнікі і адначасова (29.12.1961 — 17.06.1968Агроэнергетический факультет. История  ) — дэкан факультэта электрыфікацыі сельскай гаспадаркі. З 1968 года Б. В. Карасёў у Брэсцкім інжынерна-будаўнічым інстытуце (сучасны Брэсцкі дзяржаўны тэхнічны ўніверсітэт). У 1969—1970 гадах займаў пасаду дэкана будаўнічага факультэта, у 1971—1976 гадах — дэкана факультэта гідрамеліярацыі, у 1976—1982 — дэкана факультэта водазабеспячэння і каналізацыі. З 1985 года прафесар кафедры водазабеспячэння, водаадвядзення і гідратэхнічных збудаванняў.

 Навуковая дзейнасць 
Аўтар навуковых прац па гідраўліцы, водазабеспячэнні, каналізацыі і падручнікаў для вышэйшых навучальных устаноў.

Сярод апублікаванага:
 Основы гидравлики, гидравлические машины и сельскохозяйственное водоснабжение. — Мн., 1965. (Разам з В. І. Дзячовым.)
 Насосы и насосные станции: Учебник для экон. вузов по спец. 1209 «Водоснабжение и канализация», 1217 «Рац. использ. вод. ресурсов и обезвреживание промстоков». — Минск: Вышэйшая школа, 1979. — 285 с.
 Гидравлика, основы сельскохозяйственного водоснабжения и канализации: Учеб. пособие для вузов по спец. 1205 «С.-х. стр-во». — Минск: Вышэйшая школа, 1983. — 285 с.
 Насосные и воздуходувные станции. — Мн., 1990.

 Узнагароды 
 Ордэн Айчыннай вайны II ступені
 Медаль «За перамогу над Германіяй у Вялікай Айчыннай вайне 1941—1945 гг.»
 Ордэн «Знак Пашаны»
 Медаль «За абарону Сталінграда»
 Медаль «За баявыя заслугі»
 Медаль «За працоўныя заслугі»
 Шэраг юбілейных узнагарод, у тым ліку Ганаровы знак Міністэрства вышэйшай і сярэдняй адукацыі СССР «За выдатныя поспехі ў працы»

 Літаратура 


 Спасылкі 
 Поздравляем первого декана факультета гидромелиорации Бориса Васильевича Карасёва с 90-летием // Наша газета, 1 (128) март 2015   // БрДТУ
 Давайте вспомним // Наша газета, 3 (139) март 2016   // БрДТУ
 Агроэнергетический факультет. История.   // Сайт БДАТУ

Катэгорыя:Нарадзіліся ў Тамбоўскай вобласці
Катэгорыя:Механікі СССР
Катэгорыя:Фізікі Беларусі
Катэгорыя:Выкладчыкі БДАТУ
Катэгорыя:Выкладчыкі Брэсцкага дзяржаўнага тэхнічнага ўніверсітэта
Катэгорыя:Сяржанты і старшыны СССР
Катэгорыя:Удзельнікі Вялікай Айчыннай вайны
Катэгорыя:Аўтары падручнікаў
Катэгорыя:Дэканы факультэта інжынерных сістэм і экалогіі БрДТУ
Катэгорыя:Дэканы будаўнічага факультэта БрДТУ
Катэгорыя:Дэканы аграэнергетычнага факультэта БДАТУ